Euroopa Liidu Teataja L 092 , 13/04/1996 Lk 0023 - 0035



Komisjoni direktiiv 96/20/EÜ, 27. märts 1996, millega kohandatakse tehnika arenguga nõukogu direktiivi 70/157/EMÜ mootorsõidukite lubatud mürataseme ja heitgaasisüsteemi kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [1] viimati muudetud komisjoni direktiiviga 95/54/EÜ, [2] eriti selle artikli 13 lõiget 2, võttes arvesse nõukogu 6. veebruari 1970. aasta direktiivi 70/157/EMÜ mootorsõidukite lubatud mürataset ja heitgaasisüsteemi käsitlevate liikmesriikide õigusaktide ühtlustamise kohta [3], viimati muudetud direktiiviga 92/97/EMÜ, [4] eriti selle artiklit 3, ning arvestades, et: nõukogu direktiiv 70/157/EMÜ on üks mitmest direktiiviga 70/156/EMÜ kehtestatud tüübikinnitusmenetlust käsitlevast üksikdirektiivist; sellest tulenevalt kohaldatakse direktiivis 70/156/EMÜ sõidukite süsteemide, osade ja eraldi seadmestike suhtes sätestatud nõudeid ka käesoleva direktiivi puhul; eelkõige on direktiivi 70/156/EMÜ artikli 3 lõike 4 ja artikli 4 lõike 3 kohaselt vajalik lisada kõigile üksikdirektiividele teatis, mis sisaldab tüübikinnituse elektroonilise salvestamise eesmärgil kõnealuse direktiivi I lisa asjakohaseid punkte ja ka direktiivi VI lisal põhinevat tüübikinnitustunnistust; viimased edusammud mootoritehnoloogias on toonud kaasa vajaduse määratleda katsemenetlust veelgi üksikasjalikumalt, eriti raskeveokite osas, kuivõrd see puudutab katsete teostatavust ja kordamist; käesoleva direktiivi sätted on kooskõlas direktiiviga 70/156/EMÜ asutatud tehnika arenguga kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 1. Direktiivi 70/157/EMÜ artikleid muudetakse järgmiselt: - artikli 1 lõpp on järgmine: "… välja arvatud rööbastel liikuvad sõidukid, põllumajandus- ja metsatraktorid ning kõik liikurmasinad.", - artikli 2 teises taandes ja artikli 2a lõikes 2 asendatakse tekst "artiklis 9a" tekstiga "artiklis 2", - artiklis 3 asendatakse sõna "lisa" sõnaga "lisade". 2. Direktiivi 70/157/EMÜ lisasid muudetakse vastavalt käesoleva direktiivi lisadele. Artikkel 2 1. Alates 1. oktoobrist 1996 ei tohi liikmesriigid lubatud mürataseme või heitgaasisüsteemiga seotud põhjustel: - keelduda mootorsõiduki tüübile või heitgaasisüsteemi tüübile EÜ tüübikinnituse või siseriikliku tüübikinnituse andmisest ega - keelata sõidukite registreerimist, müüki või kasutuselevõtmist või heitgaasisüsteemi müüki või kasutuselevõtmist, kui kõnealune sõiduk või heitgaasisüsteem vastab käesoleva direktiiviga muudetud direktiivi 70/157/EMÜ sätetele. 2. Alates 1. jaanuarist 1997: - ei anna liikmesriigid enam EÜ tüübikinnitust ning - keelduvad siseriikliku tüübikinnituse andmisest mootorsõiduki tüübile selle lubatud müratasemega seotud põhjustel ja heitgaasisüsteemi tüübile, kui käesoleva direktiiviga muudetud direktiivi 70/157/EMÜ nõudeid ei täideta. 3. Olenemata lõikest 2 jätkavad liikmesriigid vastavalt direktiivi 70/157/EMÜ eelmistele versioonidele EÜ tüübikinnituse andmist tagavaraosadena käsitletavatele heitgaasisüsteemidele ning lubavad jätkuvalt nende müüki ja kasutuselevõtmist tingimusel, et kõnealused heitgaasisüsteemid: - on mõeldud paigaldamiseks juba kasutuselolevatele sõidukitele ning - vastavad nimetatud direktiivi nendele nõuetele, mis kehtisid nende sõidukite esmaregistreerimise ajal. Artikkel 3 1. Liikmesriigid jõustavad käesoleva direktiivi järgimiseks vajalikud õigusnormid enne 1. oktoobrit 1996. Liikmesriigid teatavad sellest viivitamata komisjonile. 2. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 3. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide tekstid. Artikkel 4 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 27. märts 1996 Komisjoni nimel komisjoni liige Martin Bangemann [1] EÜT L 42, 23.2.1970, lk 1. [2] EÜT L 266, 8.11.1995, lk 1. [3] EÜT L 42, 23.2.1970, lk 16. [4] EÜT L 371, 19.12.1992, lk 1. -------------------------------------------------- LISA Artiklite ja I lisa vahele lisatakse järgmine lisade loetelu: " Lisade loetelu I LISA: | EÜ tüübikinnitus seoses mootorsõiduki tüübi müratasemega 1. liideTeatis2. liideTüübikinnitustunnistus | II LISA: | Eraldi seadmestikena käsitletavate heitgaasisüsteemide EÜ tüübikinnitus 1. liideTeatis2. liideTüübikinnitustunnistus3. liideEÜ tüübikinnitusmärgi näidis | III LISA: | Toodangu vastavuse kontrollimine | IV LISA: | Katseraja spetsifikatsioonid | " . I lisa muudatused: Punkti 1.1.7 joonealune märkus on järgmine: "(1) Vastavalt direktiivi 70/156/EMÜ II lisa A osas toodud määratlustele." Punkti 2.1 muudetakse järgmiselt: "2.1. Direktiivi 70/156/EMÜ artikli 3 lõike 4 kohase tüübikinnitustaotluse seoses sõidukitüübi müratasemega esitab sõiduki tootja." Punkti 2.2 muudetakse järgmiselt: "2.2. Teatise näidis on esitatud 1. liites." Punktid 2.2.1–2.2.4 (k.a) jäetakse välja. Punktis 2.3 jäetakse välja sõnad "või tema volitatud esindaja". Punkt 2.5 jäetakse välja. Punkti 4 muudetakse järgmiselt: "4. EÜ tüübikinnituse andmine 4.1. Kui asjakohased nõuded on täidetud, antakse direktiivi 70/156/EMÜ artikli 4 lõike 3 ning vajadusel artikli 4 lõike 4 kohane EÜ tüübikinnitus. 4.2. EÜ tüübikinnitustunnistuse näidis on esitatud 2. liites. 4.3. Igale tüübikinnituse saanud sõidukitüübile antakse vastavalt direktiivi 70/156/EMÜ VII lisale tüübikinnitusnumber. Üks ja sama liikmesriik ei anna sama numbrit ühelegi teisele sõidukitüübile." Punktis 5.2.1.2 asendatakse tekst "III lisas" tekstiga "2. liites". Punktis 5.2.2.3.1 asendatakse tekst "VI lisa" tekstiga "IV lisa". Punkti 5.2.2.3.4 teine lõik on järgmine: "Katses kasutatavad rehvid valib sõiduki tootja ning need peavad vastama kaubandustavadele ja olema turul kättesaadavad; rehvid peavad vastama ühele sõiduki tootja poolt 2. liite addendumi punkti 1.5 kohaselt määratletud rehvimõõdule (vt nõukogu direktiivi 92/23/EMÜ [1] II lisa punkt 2.17) ning M1- ja N1-kategooria sõidukite puhul peavad rehvid vastama rehvimustri minimaalse sügavuse osas direktiivi 89/459/EMÜ nõuetele; muude kategooriate sõidukite puhul kohaldatakse direktiivis 89/459/EMÜ sätestatud rehvimustri minimaalset sügavust, nagu kuuluksid need sõidukid selle direktiivi kohaldamisalasse. Rehvide rõhk/rõhud peab/peavad vastama katsetatava sõiduki massile." Punkti 5.2.2.4.3.3.1.1 kolmanda lõigu lõppu lisatakse järgmine tekst: "Kui mootori tühikäigu pöörlemiskiirusele vastaval lähenemiskiirusel saavutatakse siiski mootori pöörlemiskiirus S, sooritatakse katse ainult kolmandal käigul ning viiakse läbi vastavate tulemuste hindamine." Punkti 5.2.2.4.3.3.1.2 lõppu lisatakse järgmine tekst: "Sõiduk loetakse antud tüüpi esindavaks sõidukiks siiski ka juhul, kui taotleja palvel laiendatakse katseid ettenähtust suuremale arvule ülekandearvudele ning maksimaalne müratase saavutatakse suurima ja väikseima katsetatud ülekandearvu vahel." Punktides 5.2.3.1 ja 5.2.3.5.1 asendatakse tekst "III lisas" tekstiga "2. liites". Punktis 5.3.2 asendatakse tekst "artikli 8 lõike 3" tekstiga "artikli 11 lõike 2 või lõike 3". Punkt 6 on järgmine: "6. Tüübi ja tüübikinnituse muudatused 6.1. Käesoleva direktiivi kohaselt kinnitatud tüübi muudatuste puhul kohaldatakse direktiivi 70/156/EMÜ artikli 5 sätteid." Punkti 7 alapunktid on järgmised: "7.1. Meetmed toodangu vastavuse tagamiseks võetakse direktiivi 70/156/EMÜ artiklis 10 sätestatud korras. 7.2. Erisätted: 7.2.1. Direktiivi 70/156/EMÜ X lisa punktis 2.3.5 viidatud katsete all peetakse silmas käesoleva direktiivi III lisa I osas sätestatud katseid. 7.2.2. Direktiivi 70/156/EMÜ X lisa punktis 2.4 viidatud kontrollimiste tavapärane sagedus on kord kahe aasta jooksul." Joonise 4 järel lisatakse järgmised 1. ja 2. liide: " 1. liide +++++ TIFF +++++ +++++ TIFF +++++ +++++ TIFF +++++ +++++ TIFF +++++ 2. liide +++++ TIFF +++++ +++++ TIFF +++++ " II lisa muudatused Punktis 0 asendatakse tekst "artikli 9a" tekstiga "artikli 2". Punkti 2.1 muudetakse järgmiselt: "2.1. Direktiivi 70/156/EMÜ artikli 3 lõike 4 kohase EMÜ tüübikinnitustaotluse eraldi seadmestikuna käsitletava varuheitgaasisüsteemi või selle osa kohta esitab sõiduki tootja või kõnealuse eraldi seadmestiku tootja." Punkti 2.2 muudetakse järgmiselt: "2.2. Teatise näidis on esitatud 1. liites." Punktid 2.2.1–2.2.3 (k.a), 2.4 ja 3.1.3 jäetakse välja. Punktide 2.3.3 ja 5.2.1 joonealust märkust (1) muudetakse järgmiselt: [(1)] "Vastavalt käesoleva direktiivi selle versiooni sätetele, mida kohaldati antud sõiduki tüübikinnituse suhtes." Punktid 3, 3.1, 3.1.1, 3.1.2 ja 3.2 nimetatakse ümber vastavalt punktideks 2.4, 2.4.1, 2.4.1.1, 2.4.1.2 ja 2.4.2. Punkt 4 nimetatakse ümber punktiks 3 ning seda muudetakse järgmiselt: "3. EÜ tüübikinnituse andmine 3.1. Kui asjakohased nõuded on täidetud, antakse direktiivi 70/156/EMÜ artikli 4 lõike 3 ja vajadusel artikli 4 lõike 4 kohane EÜ tüübikinnitus. 3.2. EÜ tüübikinnitustunnistuse näidis on esitatud 2. liites. 3.3. Igale tüübikinnituse saanud eraldi seadmestikuna käsitletavale varuheitgaasisüsteemile või selle osale antakse vastavalt direktiivi 70/156/EMÜ VII lisale tüübikinnitusnumber. Tüübikinnitusnumbri kolmandas osas näidatakse ära vastava muutva direktiivi number, mida kohaldati sõiduki tüübikinnituse andmise ajal. Üks ja sama liikmesriik ei anna sama numbrit ühelegi teisele varuheitgaasisüsteemile või selle osale." Lisatakse uus punkt 4 järgmises sõnastuses: "4. EÜ tüübikinnitusmärk 4.1. Igale käesoleva direktiivi alusel kinnitatud tüübile vastavale varuheitgaasisüsteemile või selle osale, välja arvatud kinnitusvahenditele ja torudele, peab olema kantud EÜ tüübikinnitusmärk. 4.2. EÜ tüübikinnitusmärk koosneb ristkülikuga ümbritsetud e-tähest, millele järgneb/järgnevad tüübikinnituse andnud liikmesriigi eraldustäht/eraldustähed või eraldusnumber: 1 – Saksamaa, 2 – Prantsusmaa, 3 – Itaalia, 4 – Madalmaad, 5 – Rootsi, 6 – Belgia, 9 – Hispaania, 11 – Ühendkuningriik, 12 – Austria, 13 – Luksemburg, 17 – Soome, 18 – Taani, 21 – Portugal, 23 – Kreeka, IRL – Iirimaa. Tüübikinnitusnumber peab ristküliku lähedal sisaldama ka direktiivi 70/156/EMÜ VII lisas viidatud tüübikinnitusnumbri neljandas osas sisalduvat baaskinnitusnumbrit, mille ees on kaks numbrit, mis tähistavad selle nõukogu direktiivis 70/157/EMÜ tehtud viimase olulise tehnilist laadi muudatuse järjekorranumbrit, mida kohaldati sõidukile tüübikinnituse andmise ajal. Direktiivi 70/157/EMÜ puhul on järjekorranumber 00; direktiivi 77/212/EMÜ puhul on järjekorranumber 01; direktiivi 84/424/EMÜ puhul on järjekorranumber 02; direktiivi 92/97/EMÜ puhul on järjekorranumber 03. 4.3. Märgistus peab olema selgesti loetav ja kustumatu ka siis, kui varuheitgaasisüsteem või selle osa on sõidukile paigaldatud. 4.4. EÜ tüübikinnitusmärgi näidis on esitatud 3. liites." Punkt 6 asendatakse järgmiste uute punktidega 6 ja 7: "6. Tüübi ja tüübikinnituse muudatused 6.1. Käesoleva direktiivi kohaselt kinnitatud tüübi muudatuste puhul kohaldatakse direktiivi 70/156/EMÜ artikli 5 sätteid. 7. Toodangu vastavus 7.1. Meetmed toodangu vastavuse tagamiseks võetakse direktiivi 70/156/EMÜ artiklis 10 sätestatud korras. 7.2. Erisätted: 7.2.1. Direktiivi 70/156/EMÜ X lisa punktis 2.3.5 viidatud katsete all peetakse silmas käesoleva direktiivi III lisa II osas sätestatud katseid. 7.2.2. Direktiivi 70/156/EMÜ X lisa punktis 2.4 viidatud kontrollimiste tavapärane sagedus on kord kahe aasta jooksul." Joonise 3 järel lisatakse järgmised 1., 2. ja 3. liide: " 1. liide +++++ TIFF +++++ 2. liide +++++ TIFF +++++ +++++ TIFF +++++ 3. liide EÜ TÜÜBIKINNITUSMÄRGI NÄIDIS +++++ TIFF +++++ Joonisel kujutatud EÜ tüübikinnitusmärki kandev heitgaasisüsteem või selle osa on seade, mis on saanud tüübikinnituse Hispaanias (e 9) vastavuses direktiiviga 92/97/EMÜ (03) ning kannab baaskinnitusnumbrit 0148. Kasutatud numbrid on esitatud üksnes näitlikustamise eesmärgil. " III, IV, V ja VI lisa muudatused: III ja IV lisa jäetakse välja. V lisa nimetatakse ümber III lisaks. III lisa I osa punkt 2 on järgmine: "2. Katsete teostamise kord Katsemeetodid ja -tingimused ning mõõtmised, mõõtevahendid ja tulemuste tõlgendamine on sellised, nagu kirjeldatakse I lisas. Katsetatava(te) sõiduki(te)ga tuleb teostada I lisa punktis 5.2.2 kirjeldatud liikuva sõiduki müra mõõtmise katse." VI lisa nimetatakse ümber IV lisaks. [1] EÜT L 129, 14.5.1992, lk 95. -------------------------------------------------- Lisade loetelu I LISA: | EÜ tüübikinnitus seoses mootorsõiduki tüübi müratasemega 1. liideTeatis2. liideTüübikinnitustunnistus | II LISA: | Eraldi seadmestikena käsitletavate heitgaasisüsteemide EÜ tüübikinnitus 1. liideTeatis2. liideTüübikinnitustunnistus3. liideEÜ tüübikinnitusmärgi näidis | III LISA: | Toodangu vastavuse kontrollimine | IV LISA: | Katseraja spetsifikatsioonid | -------------------------------------------------- 1. liide +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- 2. liide +++++ TIFF +++++ +++++ TIFF +++++ -------------------------------------------------- 1. liide +++++ TIFF +++++ -------------------------------------------------- 2. liide +++++ TIFF +++++ +++++ TIFF +++++ -------------------------------------------------- 3. liide EÜ TÜÜBIKINNITUSMÄRGI NÄIDIS +++++ TIFF +++++ Joonisel kujutatud EÜ tüübikinnitusmärki kandev heitgaasisüsteem või selle osa on seade, mis on saanud tüübikinnituse Hispaanias (e 9) vastavuses direktiiviga 92/97/EMÜ (03) ning kannab baaskinnitusnumbrit 0148. Kasutatud numbrid on esitatud üksnes näitlikustamise eesmärgil. --------------------------------------------------